Lars Nyberg (bedriftsleder)

Lars Gunnar Nyberg (født 7. desember 1951) er en svensk næringslivsleder.

Lars Nyberg er utdannet siviløkonom fra Stockholms universitet og har gjort karrière både internasjonalt og i Sverige, blant annet med lederstillinger innen Philips og som konsernsjef i NCR fra 1995 til 2003. Han har også hatt styreverv i Sandvik, Micronic Laser Systems, IBS, Data Card, Autoliv og Snap-On. Nyberg var konsernsjef i TeliaSonera fra 2007 til 2013, og avgikk etter eget ønske som følge av konsernets tvilsomme investeringer i Usbekistan.

Nyberg har vært medlem av Kungliga Ingenjörsvetenskapsakademien siden 2004.

 Referanser 

Kategori:Svenske forretningsfolk
Kategori:Forretningsfolk innen telecom
Kategori:Alumni fra Stockholms universitet
Kategori:Svenske konsernsjefer